**Protokoll fra styremøte i Midt-Norge Travforbund tirsdag 12.09.17 kl 18.00.**

**Tilstede: Edmund Morewood, Ketil Oksvold, Noralf Brækken, Bjørn Steinshaug, Morten Valstad, Asbjørn Opdal, Jan Frode Holltrø og Sverre Hosen**

**Forfall: Laila Næve, Elin Flataune, Anne Mette Berg-Christiansen og Roger Rundhaug.**

**Agenda**

**Sak 1) Godkjenning av protokoll fra styremøte torsdag 31.08.17.**

**Vedtak: Protokoll godkjent**

**Sak 2) Landsråd 18.09.17**

Edmund og Ketil deltar fra MNTF

**Sak 3) Høstkonferansen**

Vi får besøk av Trond Olav Salte og Tron Gravdal til Høstkonferansen. Invitasjon til lagene sendes så snart de siste bekreftelser kommer.

**Sak 4) Forbundssekretærens kvarter**

* Ekstra lokalkjøringer m pengepremier

Bjugn arrangerer lørdag 4. november. Gauldal, Orkdal og Nossum ønsker også, de kommer med datoer denne uke.

* Sammenslåing travlag, Fosen Travklubb

**DNT fattet følgende vedtak på sitt møte 07.09.2017: Styret godkjenner sammenslåingen mellom Bjugn Travklubb og Åfjord Travklubb med navnet Fosen Travklubb under forutsetning at normloven for travlag legges til grunn og at fullstendig valg i henhold til DNTs lov § 6.7 (1) g) foretas innen 1.11.2017.**

Fosen Travklubb er offisielt godkjent når forutsetningene er oppfylt.

* **Travforbundets signatur**

**Vedtak: Midt-Norge Travforbunds signatur innehas av styrets leder sammen med 2 øvrige styremedlemmer. Ref Normallov for Travforbund §14 – 8.**

**Sak 5) Nye Leangen**

* Oppfølging av DNTs styrevedtak 07.09.17. Vedtak utsendt 08.09.17 og 11.09.17

DNT styrets vedtak ble grundig diskutert.

Forslag til vedtak:

1. Edmund Morewood foreslo å utsette ekstraordinær generalforsamling til Malvik-alternativet er bedre utredet.
2. **Vedtak: Edmund Morewoods forslag falt med 3 stemmer for, 4 stemmer mot.**

b) Morten Valstad foreslo at en eventuell utsettelse av ekstraordinær generalforsamling, utsettes til etter en rådføring med DNTs styre, når vi møtes den 19.09.17.

**Vedtak: Morten Valstad sitt forslag ble vedtatt med 5 stemmer for og 2 stemmer mot.**

* Felles styremøte med DNT 19.09.17 Leangen

Fra DNT er følgende meldt: Knut Weum, Tron Olav Salte, Elin Bergseth, Ingolf Herbjørnrød og Svein Morten Buer. Punkter for sakslisten:

1. DNT redegjør for sitt vedtak av 07.09.17, vedrørende valg av lokasjon.
2. MNTF redegjør for sin innstilling om å støtte DNTs anbefaling om en videre utredning av Malvik.
3. Eventuell utsettelse av ekstraordinær generalforsamling, diskuteres med DNT.

Avgjøres av MNTF etter diskusjonen.

* Informasjonsmøte 19.09.17 Leangen

Norsk Rikstoto inviteres til å delta.

* Ekstraordinær generalforsamling 24.09.17 Vollmarka

Ordstyrer mangler fortsatt, Morten Valstad sjekker kandidat.

**Sak 6) Eventuelt**

Ingen saker

**Trondheim 13.09.17**

**Sverre Hosen**